Münchenbuchsee

Münchenbuchsee estas komunumo en Kantono Berno, Svislando. Ĝis la 31-a de decembro 2009 ĝi estis parto de la distrikto Fraubrunnen. Ekde la 1-a de januaro 2010 ĝi apartenas al la nove fondita administra distrikto Berno-Mezlando. Ĝi havis 9063 loĝantojn je la 31-a de decembro 2007.

Geografio
Münchenbuchsee situas proksimume dek kilometrojn nordokcidente de la federacia urbo Berno kaj apartenas al ties aglomeraĵo. Norde de la komunumo troviĝas marĉa kamparo kun lagetoj. La mormona templo, kiun oni pro sia lima situo kutime atribuas al Zollikofen, efektive troviĝas sur la teritorio de la komunumo Münchenbuchsee.

Najbaraj komunumoj
La komunumo limas en nordo al Rapperswil, Deisswil ĉe Münchenbuchsee kaj Wiggiswil, en oriento al Moosseedorf, en sudo al Bolligen, Ittigen, Zollikofen kaj Kirchlindach, kaj en okcidento al Diemerswil kaj Schüpfen.

Trafiko
Münchenbuchsee disponas pri stacidomo ĉe la trajnlinio de Berno al Bielo kaj pri komunuma stacidomo kun Zollikofen ĉe la trajnlinio de Berno al Olten. Dank al la fervojo la komunumo estas trafike bone atingebla de la federacia urbo.

La komunumo ankaŭ disponas pri aliro al la nacia aŭtoŝoeo A6 de Berno al Bielo.

Historio
La unua dokumenta mencio de Münchenbuchsee datiĝas el la jaro 1180 kiel Buhse. La nomo Münchenbuchsee estas uzata nur ekde la 19-a jarcento por distingi la komunumon de Herzogenbuchsee.

 Vidu ankaŭ 
 Münchenbuchsee (stacidomo)
 Zollikofen (stacidomo)

Eksteraj ligiloj
Oficiala retejo de la komunumo Münchenbuchsee
Münchenbuchsee en la Historia Leksikono de Svislando